Bespreking:Beskuit

message: Beskuit het nie eers met Jan se koms ontstaan nie! Die NL'ers het dit dan juis gebruik omdat dit langer hou as gewone brood, veral op lang skeepsvaarte. Miskien kan ons dit verander na "Beskuit in sy huidige vorm het ontstaan.... . Dit verskil aansienlik van die oorspronklike Nederlandse beschuit in beide vorm en smaak en daar is tans in Suid-Afrika 'n wye verskeidenheid soorte beskuit beskikbaar, met basissmake soos anys, karringmelk of selfs hawermout."
Net 'n voorstel. Anrie 07:59, 7 Februarie 2008 (UTC)
thread_title: "ontstaan"

message: "Beskuit is 'n stapelvoedsel in Suid-Afrika"
Ek stem nie saam dat beskuit 'n STAPELVOEDSEL is nie. Pap, eiers, ens. is stapelvoedsel deesdae. --Swessels (kontak) 07:19, 1 November 2008 (UTC)
replies: text: Inderdaad, pap en brood is baie meer stapelvoedsel deesdae. Ek het dit nou gewysig, maar voel vry om sulke kleinighede in die toekoms self te wysig. Ek het ook die "dit kom in meeste Afrikanerhuise voor" verwyder - sonder 'n aangehaalde bron is dit bloot spekulasie. Anrie (kontak) 09:20, 1 November 2008 (UTC)
replies: text: :Omdat 'n groot gedeelte van die bevolking na die supermarkte gaan en pap, brood en eiers koop, maak dit nie 'n stapel voedsel nie. Hierdie verandering is te vinnig aangebring sonder konsultasie. As daar enige bronne is, verskaf dit asseblief. Anders sal die paragraaf terug verander word.

text: :Die norm is dat beskuit in die meeste Afrikaner huise voorkom. Selfs oorsee. As hulle wat nie beskuit in die huis het nie, en te lui is om beskuit te bak of te koop, is dit nie 'n wiki probleem nie. Byeboer (kontak) 02:43, 2 November 2008 (UTC)
replies: text: ::Haai, Byeboer. Mens hoef niet iemand eers te konsulteer voor 'n verandering aangebring word nie. Ek behoort tog eerder te vra dat jy 'n bron verskaf waar dit noem dat beskuit tans 'n stapelvoedsel is? Anrie (kontak) 09:08, 2 November 2008 (UTC)

text: ::Ek het die artikel nou weer gewysig, om beide standpunte in ag te neem. Ek hoop jy vind dit in orde so. Mens kan definitief egter nie beweer dat dit in "meeste Afrikanerhuise voorkom" sonder om 'n bron aan te haal nie. Anrie (kontak) 11:39, 2 November 2008 (UTC)
thread_title: Stapelvoedsel

message: Word beskuit werklik gewoonlik "saam met die oggendkoffie te eet"? Wat van die namiddagkoffie of die aandkoffie? Ek wonder of hierdie nie die outeur se persoonlike ervaring was, eerder dan uit 'n geskrewe bron nie. Anrie (kontak) 09:23, 1 November 2008 (UTC)
replies: text: Dit is nodig om te verstaan hoe beskuit gebruik word en gebruik was oorspronklik. As jy vier uur in die oggend opstaan om te gaan melk/ploeg/slag ens., het jy net tyd vir 'n koppie koffie en beskuit. Jy is nie terug by die huis voor 8/9 uur vir ontbyt nie. As jy weg is van die huis en dit is vroeg opstaan, het jy nie tyd en plek vir eiers bak of pap maak nie. En skottelgoed was, en skoonmaak en afdroog en wegpak ens. nie.

text: Baie van hierdie dinge is nie vasgevang in boeke nie, so moenie gaan soek vir dit in boeke nie. Miskien kan jy dit vind in 'n brief of klein pamflet. Maar dit maak dit nie onvaar nie. Die waarde van die wiki is ook om goed vas te vang wat nog nie ge'record' is nie. My tuppence. Byeboer (kontak) 01:50, 2 November 2008 (UTC)
En drink almal aandkoffie? Eerder 'n stywe dop, dankie.
replies: text: :Verwysing bygevoeg by die artikel. Byeboer (kontak) 02:14, 2 November 2008 (UTC)
replies: text: ::Ek is bevrees jy maak 'n fout - as iets nog nie aangeteken is nie, mag dit juis nie in die Wikipedia nie. Sien Wikipedia:Verifieerbaarheid. Anrie (kontak) 09:09, 2 November 2008 (UTC)
thread_title: Nuttigingstye